Diari Oficial de la Generalitat Valenciana


Sumari del DOGV 3919, del 17-01-2001 (2001/65)

Notificació de la resolució d'esmena d'errades en la confecció de la nòmina o nòmines.
--------------------------------------------------------------------------------------

### Dades del document

Número de DOGV
:   3919

Data del DOGV
:   17-01-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/65


Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació de la resolució d'esmena d'errades en la confecció de la nòmina o nòmines. [2001/A65]
  
Per aquest edicte, i a causa que el senyor Cosme de Teresa de Teresa no ha pogut ser trobat en el domicili designat per l'interessat, se li fa saber:
  
Es notifica al deutor, segons l'article 59.4 de la Llei 30/1992, de la normativa de règim jurídic, la resolució del subsecretari de Política Pressupostària i Tresor:
  
"Resolució de correcció d'errades en la confecció de la nòmina o nòmines
  
Vista la proposta de resolució de correcció d'errades en la confecció de la nòmina o nòmines corresponents al senyor Cosme de Teresa de Teresa, formulada per l'oficina de Gestió Pressupostària de la Conselleria de Justícia i Administracions Públiques.
  
Atés que en haver-se produït un error material en la confecció de la nòmina corresponent al període del 14 de desembre de 1999 al 31 de gener de 2000, resulta vosté deutor al Tresor de la Generalitat Valenciana, per un import de 284.443 pessetes.
  
Vist que l'article 105.2 de la Llei 30/1992, de Règim Jurídic de les Administracions Públiques i de Procediment Administratiu Comú, estableix que "les administracions públiques podran, així mateix, rectificar en qualsevol moment, d'ofici o a instància dels interessats, els errors materials, de fet o aritmètics, existents en els seus actes".
  
Vist el que disposa l'article 4 de l'Ordre de 2 de juny de 2000, de la Conselleria d'Economia, Hisenda i Ocupació, per la qual es regula el procediment de reintegraments derivats d'errades materials en la confecció de nòmines, resolc:
  
Rectificar les quantitats que apareixen reflectides en la nòmina o nòmines que s'indiquen, i reintegrar les percebudes indegudament, per l'import més amunt esmentat, mitjançant un xec bancari nominatiu a favor de la Generalitat Valenciana, Conselleria d'Economia, Hisenda i Ocupació, el qual haurà de ser enviat a l'oficina de Gestió Pressupostària de la Conselleria de Justícia i Administracions Públiques, amb domicili en el carrer Miquelet, 5 46089 València, en els terminis que estableix l'article 20.2 del Reglament General de Recaptació (RD 1.684/1990, de 20 de desembre):
  
a) Les notificades entre els dies 1 i 15 de cada mes, des de la data de notificació fins al dia 5 del mes següent o l'immediat hàbil posterior.
  
b) Les notificades entre els dies 16 i últim de cada mes, des de la data de notificació fins al dia 20 del mes següent o l'immediat hàbil posterior.
  
En el cas de no fer l'ingrés en els terminis assenyalats, es procedirà a la consecució del deute pendent d'una de las dues formes següents:
  
a) Si vosté segueix percebent havers de la Generalitat, per estar d'alta en nòmines, mitjançant la compensació del deute contret, de la nòmina o nòmines necessàries, fins a la seua liquidació.
  
b) Si vosté ja no percep havers, en nòmina de la Generalitat, en haver acabat el termini de pagament en voluntària, es durà a terme la gestió de cobrament, mitjançant el procediment recaptador per via de constrenyiment.
  
Causa del reintegrament: baixa per defunció amb efecte de 14 de desembre de 1999.
  
Concepte Cobrament Hagué de cobrar Diferència
  
Sou base 196.726 26.888 030.983
  
Complement de destinació 75.237 17.381 57.856
  
Complement específic 373.875 26.216 87.264
  
Triennis 68.751 15.882 52.869
  
Paga extra bàsica 221.965 152.491 10.292
  
Totals 469.285 288.945 477.518
  
Concepte Retingut Hagué de retenir Diferència
  
Seguretat Social 29.451 6.809 22.642
  
IRPF 28.179 0 28.179
  
Totals 57.630 6.809 50.821
  
Total diferència cobraments 335.264
  
Total diferència retencions 50.821
  
Diferència 284.443
  
A reintegrar per l'interessat 284.443
  
Contra aquesta resolució, que no esgota la via administrativa, podrà interposar-se un recurs d'alçada davant el conseller d'Economia, Hisenda i Ocupació de la Generalitat Valenciana, en el termini d'un mes computat des de la data de recepció d'aquesta notificació, d'acord amb el que estableix l'article 107 de la Llei 4/1999, de modificació de la Llei 30/1992, de Règim Jurídic de les Administracions Públiques, i del Procediment Administratiu Comú de 26 de novembre de 1992 (BOE de 14 de gener de 1999).